钦定古今图书集成/明伦汇编/闺媛典/第348卷 > 妇人童氏
## 钦定古今图书集成/明伦汇编/闺媛典/第348卷 > 妇人童氏

按《宣和画谱》：妇人童氏，江南人也。莫详其世系。所学
出王齐翰。画工道释人物。童以妇人而能丹青，故当
时缙绅家妇女往往求写照焉。有文士题童氏画诗
曰：“林下才华虽可尚，笔端人物更清妍。如何不出深
闺里，能以丹青写外边。”后不知所终。今御府所藏《六
隐图》其一也。

按《画鉴》：“五代妇人童氏画《六隐图》，见于《宣和画谱》，今
藏山阴王子才监簿家。乃画范蠡至张志和等六人，
乘舟而隐居，山水树石人物，如豆许大，甚可爱。”